SAWAD กำไร Q2/59 ทะลัก! โตเกือบ 50% หลังยอดปล่อยสินเชื่อพุ่ง
SAWAD กำไร Q2/59 ทะลัก! โตเกือบ 50% มาที่ 433.89 ลบ. จากปีก่อน 290.94 ลบ. หลังยอดปล่อยสินเชื่อพุ่ง ขณะที่ช่วง 6 เดือนแรกมีกำไร 853.96 ลบ. โต 50% จากปีก่อน 569.06 ลบ.
9 ส.ค. 2559

บริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 433.89 ล้านบาท หรือมีกำไรสุทธิ 0.42 บาทต่อหุ้น เพิ่มขึ้น 49% จากช่วงเดียวกันของปีก่อนที่มีกำไรสุทธิ 290.94 ล้านบาท หรือมีกำไรสุทธิ 0.28 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้รวม 1,253.01 ล้านบาท เพิ่มขึ้น 370.23 ล้านบาท จากการปล่อยสินเชื่อผ่านสาขาที่เพิ่มขึ้น อีกทั้งมีลูกหนี้เพิ่มขึ้น
อย่างไรก็ตามผลการดำเนินงานช่วง 6 เดือนแรกมีกำไรสุทธิ 853.96 ล้านบาท หรือ0.82 บาทต่อหุ้น เพิ่มขึ้น 50% จากช่วงเดียวกันของปีก่อนที่มีกำไรสุทธิ 569.06 ล้านบาท หรือ 0.54 บาทต่อหุ้น